Esponsorama Racing. Esponsorama Racing – mototsikl poygasidagi jamoa. U ilgari 2000-yildan 2022-yilgacha Grand Prix poyga yoʻlida turli toifalarida raqobatlashgan. 1994-yilda Raul Romero va Josep Oliva tomonidan Team BQR nomi bilan ham mashhur boʻlgan By Queroseno Racing jamoasiga asos solingan. 2012-yilda BQR va Grupo Avintia oʻrtasidagi ittifoqdan soʻng jamoa nomi Avintia Racing ga oʻzgartirildi. 2020-yilda jamoa yana Esponsorama Racing nomiga almashdi, ammo Grupo Avintia asosiy sponsor sifatida qoldi. 2022-yil oxirida jamoa 23-mavsumdan keyin Grand Prix musobaqa roʻyxatini tark etdi. Tarixi. Mahalliy musobaqalar. BQR jamoasi Ispaniya poyga yoʻlida birinchi musobaqasini boshladi. 2005-2008-yillar oʻrtasida jamoa Jose David de Gea bilan uchta "Formula Extreme" kubogini, Stefan Bradl va Efren Vázquez bilan 125GP sinfida ikkita kubokni qoʻlga kiritdi. Grand Prix musobaqalari. 125 va 250 cc sinflari. Koʻpgina Jahon chempionatida eski poygachilar oʻrin ololmaganidan soʻng, BQR 2001-yilgi mavsumda 250 cc sinfida Honda mototsiklidan foydalandi. 2007-yilda jamoa Apriliya texnikasidan foydalana boshladi. BQR jamoasi oʻzining birinchi jahon chempionatida, yaʼni 2008-yilgi Britaniya Grand Prix musobaqasida Scott Redding Aprilia 125 mototsiklini minib gʻalaba qozondi. Moto2 musobaqasi. Jamoa 2009-yil fevral oyida birinchi Moto2 mototsiklini namoyish etdi va 2009-yilgi Ispaniya chempionatida prototipni ishga tushirdi. 2010-yilda ular yangi Moto2 Jahon chempionatida Yonny Hernández va Mashel Al Naimi poygachilari bilan ishtirok etdilar. Jamoa 2013-yilgi mavsum yakunlariga qadar Moto2 musobaqasida davom etdi. 2018-yilda jamoa poygachi Xavi Cardelús bilan koʻp yutuqlarni qoʻlga kiritdi. Moto Grand Prix musobaqasi. 2012-yilda jamoa Moto Grand Prix musobaqasida Kawasaki dvigateli bilan jihozlangan, BQR belgisiga ega FTR Moto va Inmotec kuzofidan birinchi marta foydalandi. Motopoygachilar Iván Silva va Yonny Hernandez edi. 2013-yilda Avintia Kawasaki dvigatelli FTR kuzofida 2 ta mototsiklni MotoGP poygasiga chiqardi. 2014-yilgi mavsumda Aoyama oʻrniga Mayk Di Meglio keldi va jamoa 2007-2009 yillardagi Kawasaki Ninja ZX-RR asosidagi Avintia GP14 nomli yangi motodsiklni poygaga tushirdi. Avintia va Ducati oʻrtasida tuzilgan kelishuvdan soʻng, Barberá oxirgi besh raund uchun ochiq turdagi Ducati Desmosedici mototsikliga ega boʻldi. 2015-yilda jamoa Barberá va Di Meglio uchun ikki GP14 mototsikllari bilan ochiq sinf Demosedici musobaqasiga kirdi. 2016-yilda Di Meglio oʻrniga Loris Baz keldi. 2017-yilda jamoa oʻz nomini Reale Esponsorama Racing deb oʻzgartirdi. 2018-yilda Tito Rabat va Xavier Siméon uchun ikkita mototsikl poygaga chiqdi. Sobiq poygachi Rubén Xaus Siméoning murabbiysi sifatida jamoaga qoʻshildi. Britaniya Grand Prixda Rabatning Franko Morbidelli bilan Stowe burchagida sodir qilgan yirik toʻqnashuvi poygani bekor qilish qaroriga qoʻshimcha omil boʻldi. Oʻng oyogʻining uch marta singanligi natijasida Rabat 2018-yilgi mavsumning qolgan 7 ta musobaqasini oʻtkazib yubordi va uning oʻrniga Christophe Ponsson va Jordi Torres keldi. 2019-yilda Rabat qaytib keldi va Chexiya poygachisi Karel Abraham bilan sherik boʻldi. 2020-yilda hozirda Esponsorama Racing nomi bilan tanilgan jamoa Tito Rabatni saqlab qoldi. Bu safar KTM zavodidan ketgan Johann Zarco bilan birlashdi. Ular shuningdek Zarco uchun toʻgʻridan-toʻgʻri shartnoma sababli bir yillik Desmosedici-spec mototsikllari bilan Ducati zavodidan yordam oldilar. 2021-yilda 2020-yilgi Moto2 Jahon chempioni Enea Bastianini va Luca Marini jamoaga 2019-yilda ishlab chiqarilgan Ducati Desmosedici yordamida qoʻshildi. Marini Sky Racing Team VR46 musobaqasida foydalangani kabi poygachilarning mototsikllarida turli xil reklama va belgilar bor edi. 2021-yilgi mavsum oxirida Esponsorama VR46 jamoasi Moto3 va MotoE faoliyatiga eʼtibor qaratgan holda 10-mavsumdan keyin MotoGP sinfini tark etishlarini eʼlon qildi.. Moto3 musobaqasi. 2017-yilda Avintia birinchi marta Moto3 sinfida poyga oʻynadi va Vicente Pérez uchun KTMda ikki poygada ishtirok etdi. 2018-yil uchun jamoa bitta toʻliq mavsumga kirdi. Jamoa mavsumni dastlabki yetti turda Livio Loi bilan boshladi va uni mavsumning qolgan qismida Pérez bilan almashtirdi. 2019-yilda jamoa dastlabki yetti raundni Perez bilan boshladi, ammo uni qolgan musobaqalarda Stefan Nepa bilan almashtirdi va Nepa, Meikon Kawakami va Carlos Tatay uchun bir qator wildcard kirishlariga qoʻshildi. 2020-yilda Avintia amaldagi Red Bull Rookies chempioni Tatayni sinfdagi yagona toʻliq mavsum ishtirokchisi sifatida kiritdi. MotoE musobaqasi. MotoGPda satelit jamoasi sifatida Avintia 2019-yilda boʻlib oʻtadigan MotoE jahon kubogida ilk marta ishtirok etish huquqiga ega boʻldi. Jamoa Erik Granado bilan ikki marta gʻalaba qozondi va sobiq MotoGP poygachisi Xavier Siméon bilan ikki marta (oltinchi va uchinchi oʻrinlar) shohsupaga erishdi. 2020-yilgi mavsumda jamoa Granadoni saqlab qoldi va u sobiq Moto2 poygachisi andorralik Xavier Cardelús bilan hamkorlik qildi.